
Παρασκευή, 23 Οκτωβρίου 2026

ΔΕΛΤΙΟ ΤΥΠΟΥ

Εντοπισμός και διάσωση 203 αλλοδαπών από τέσσερις λέμβους νότια των Καλών Λιμένων

Τις βραδινές ώρες χθες, ενημερώθηκαν οι Λιμενικές Αρχές των Καλών Λιμένων και της Αγίας Γαλήνης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες  στη θαλάσσια περιοχή 8 ν.μ. νότια των Καλών Λιμένων. Στο σημείο μετέβη ένα Ναυγοσωστικό σκάφος (Ν/Γ) Λ.Σ.-ΕΛ.ΑΚΤ., το οποίο εντόπισε και περισυνέλεξε 48 αλλοδαπούς επιβαίνοντες (43 άντρες, 3 γυναίκες και 2 ανήλικους) και τους μετέφερε στους Καλούς Λιμένες. Στη συνέχεια οι διασωθέντες αναχώρησαν οδικώς για το λιμάνι του Ρεθύμνου με τη συνοδεία στελεχών του Λιμενικού Σταθμού Αγίας Γαλήνης. Προανάκριση διενεργείται από το Λιμεναρχείο Ρεθύμνου. 

Επίσης, τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες  στη θαλάσσια περιοχή 7,5 ν.μ. νότια των Καλών Λιμένων. Στο σημείο μετέβη ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε και περισυνέλεξε 38 αλλοδαπούς επιβαίνοντες (35 άντρες, 2 γυναίκες και 1 ανήλικο) και τους μετέφερε στους Καλούς Λιμένες. Στη συνέχεια οι διασωθέντες αναχώρησαν οδικώς για το λιμάνι του Ηρακλείου με τη συνοδεία στελεχών του Κλιμακίου Ειδικών Αποστολών (ΚΕΑ) του Κεντρικού Λιμεναρχείου Ηρακλείου. Προανάκριση διενεργείται από το Κεντρικό Λιμεναρχείο Ηρακλείου. 

Τέλος, τις πρώτες πρωινές ώρες σήμερα, ενημερώθηκε η Λιμενική Αρχή των Καλών Λιμένων από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για παροχή συνδρομής σε δύο λέμβους με αλλοδαπούς επιβαίνοντες  στις θαλάσσιες περιοχές 40 ν.μ. και 50 ν.μ. νότια - νοτιοανατολικά των Καλών Λιμένων. Στο σημείο μετέβη ένα σκάφος της δύναμης Frontex, το οποίο εντόπισε και περισυνέλεξε 49 (43 άντρες, 3 γυναίκες και 3 ανήλικους) και 68 αλλοδαπούς επιβαίνοντες (66 άντρες και 2 γυναίκες) αντίστοιχα και τους μετέφερε στους Καλούς Λιμένες. Στη συνέχεια οι διασωθέντες αναχώρησαν οδικώς για το λιμάνι του Ηρακλείου με τη συνοδεία στελεχών του Κεντρικού Λιμεναρχείου Ηρακλείου. Προανάκριση διενεργείται από το Κεντρικό Λιμεναρχείο Ηρακλείου. 

